CELEX: C2007/095/72
Language: fi
Date: 2007-04-28 00:00:00
Title: Asia T-402/03: Yhteisöjen ensimmäisen oikeusasteen tuomioistuimen tuomio 15.3.2007 — Katalagarianakis v. komissio (Henkilöstö — Nimitys — Palkkaluokkaan ja palkkatasoon luokittelun määrittäminen uudelleen — Yhteisöjen tuomioistuimen oikeuskäytännön soveltaminen — Henkilöstösääntöjen 5 artikla, 31 artiklan 2 kohta, 32 artiklan toinen kohta, 45 artikla ja 62 artikla)

28.4.2007   
            
            
               FI
            
            
               Euroopan unionin virallinen lehti
            
            
               C 95/36
            
         Yhteisöjen ensimmäisen oikeusasteen tuomioistuimen tuomio 15.3.2007 — Katalagarianakis v. komissio
   (Asia T-402/03) (1)
   
   (Henkilöstö - Nimitys - Palkkaluokkaan ja palkkatasoon luokittelun määrittäminen uudelleen - Yhteisöjen tuomioistuimen oikeuskäytännön soveltaminen - Henkilöstösääntöjen 5 artikla, 31 artiklan 2 kohta, 32 artiklan toinen kohta, 45 artikla ja 62 artikla)
   (2007/C 95/72)
   Oikeudenkäyntikieli: ranska
   Asianosaiset
   
      Kantaja: Georgios Katalagarianakis (Overijse, Belgia) (edustajat: asianajajat S. Orlandi, A. Coolen, J.-N. Louis ja É. Marchal)
   
      Vastaaja: Euroopan yhteisöjen komissio (asiamiehet: J. Currall ja H. Krämer)
   Oikeudenkäynnin kohde
   Vaatimus komission sen päätöksen kumoamisesta, jossa kantajan luokitukseksi hänen nimityshetkellään määritettiin uudelleen ja vahvistettiin palkkaluokan A6 ensimmäinen taso ja jossa kantajan myöhemmäksi luokitukseksi 1.4.2000 määritettiin uudelleen ja vahvistettiin palkkaluokan A5 kolmas taso ja jossa päätöksen palkkavaikutusten alkamisajankohdaksi vahvistettiin 5.10.1995.
   Tuomiolauselma
   
               1)
            
            
               Komission 14.4.2003 tekemä päätös kumotaan siltä osin kuin päätöksen palkkavaikutusten alkamisajankohdaksi vahvistetaan siinä 5.10.1995.
            
         
               2)
            
            
               Komissio on vertailtava kantajan ja palkkaluokkaan A5 ylennettyjen virkamiesten ansioita kunkin ylennyskierroksen osalta 1.5.1993 lukien.
            
         
               3)
            
            
               Tämän vertailun jälkeen, ja jos komissio ei voi myöntää kantajalle palkkaluokan korotusta, joka vaikuttaisi oikeudenmukaiselta, asianosaisia kehotetaan pyrkimään sopimukseen asianmukaisesta korvauksesta.
            
         
               4)
            
            
               Asianosaisten on ilmoitettava ensimmäisen oikeusasteen tuomioistuimelle kolmen kuukauden kuluessa tämän tuomion julistamisesta sen sopimuksen sisältö, johon he mahdollisesti ovat päätyneet, tai jos sopimukseen ei ole päästy, heidän rahamääräiset vaatimuksensa kärsityn vahingon osalta.
            
         
               5)
            
            
               Kanne hylätään muilta osin.
            
         
               6)
            
            
               Oikeudenkäyntikuluista päätetään myöhemmin.
            
         
      (1)  EUVL C 35, 7.2.2004.